CELEX: 32015D1157
Language: bg
Date: 2015-07-14 00:00:00
Title: Решение (ЕС) 2015/1157 на Съвета от 14 юли 2015 година за определяне на състава на Европейския икономически и социален комитет

15.7.2015   
            
            
               BG
            
            
               Официален вестник на Европейския съюз
            
            
               L 187/28
            
         РЕШЕНИЕ (ЕС) 2015/1157 НА СЪВЕТА
   от 14 юли 2015 година
   за определяне на състава на Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 301 от него,
   като взе предвид Договора за създаването на Европейската общност за атомна енергия, и по-специално член 106а от него,
   като взе предвид предложението на Европейската комисия,
   като има предвид, че:
   
               (1)
            
            
               В член 300 от Договора за функционирането на Европейския съюз (ДФЕС) са установени правилата относно състава на Европейския икономически и социален комитет.
            
         
               (2)
            
            
               В член 301 от ДФЕС се предвижда, че Съветът определя състава на Европейския икономически и социален комитет. Броят на членовете на Европейския икономически и социален комитет не може да надвишава 350.
            
         
               (3)
            
            
               Сегашното равновесие в състава на Европейския икономически и социален комитет следва да се поддържа, доколкото е възможно, тъй като е резултат от последователни междуправителствени конференции.
            
         
               (4)
            
            
               Настоящото решение има преходен характер, тъй като то се приема, за да се реши конкретен правен въпрос, а именно съществуващото несъответствие между общия брой на членовете на Европейския икономически и социален комитет, получен в резултат на последователните междуправителствени конференции, и максималния брой членове, установен с член 301 от ДФЕС.
            
         
               (5)
            
            
               Настоящото решение се приема в условията на особени обстоятелства, свързани с Европейския икономически и социален комитет, и не съставлява прецедент по отношение на състава на никоя институция.
            
         
               (6)
            
            
               Настоящото решение се преразглежда от Съвета въз основа на предложение на Комисията, своевременно с оглед началото на мандата на Комитета през 2020 г. или, при всички случаи, с оглед на следващото разширяване.
            
         
               (7)
            
            
               Преразглеждането се основава на резултата от настоящото решение, а именно зачитане на броя на установените с него места за заинтересованите от настоящата промяна държави-членки. Като резултат от това преразглеждане няма да се прилага допълнително намаляване на местата по отношение на държавите-членки, засегнати от настоящото решение.
            
         
               (8)
            
            
               С цел съставът на Европейския икономически и социален комитет да бъде в съответствие с член 23 от Акта за присъединяване на Хърватия до края на мандата на настоящите членове, влизането в сила на настоящото решение следва да бъде отложено до тази дата,
            
         ПРИЕ НАСТОЯЩОТО РЕШЕНИЕ:
   Член 1
   Броят на членовете на Европейския икономически и социален комитет е, както следва:
   
               Белгия
            
            
               12
            
         
               България
            
            
               12
            
         
               Чешка република
            
            
               12
            
         
               Дания
            
            
               9
            
         
               Германия
            
            
               24
            
         
               Естония
            
            
               6
            
         
               Ирландия
            
            
               9
            
         
               Гърция
            
            
               12
            
         
               Испания
            
            
               21
            
         
               Франция
            
            
               24
            
         
               Хърватия
            
            
               9
            
         
               Италия
            
            
               24
            
         
               Кипър
            
            
               5
            
         
               Латвия
            
            
               7
            
         
               Литва
            
            
               9
            
         
               Люксембург
            
            
               5
            
         
               Унгария
            
            
               12
            
         
               Малта
            
            
               5
            
         
               Нидерландия
            
            
               12
            
         
               Австрия
            
            
               12
            
         
               Полша
            
            
               21
            
         
               Португалия
            
            
               12
            
         
               Румъния
            
            
               15
            
         
               Словения
            
            
               7
            
         
               Словакия
            
            
               9
            
         
               Финландия
            
            
               9
            
         
               Швеция
            
            
               12
            
         
               Обединено кралство
            
            
               24
            
         Член 2
   Настоящото решение влиза в сила в деня на публикуването му в Официален вестник на Европейския съюз.
   Прилага се от 21 септември 2015 г.
   
      Съставено в Брюксел на 14 юли 2015 година.
      
         
            За Съвета
         
         
            Председател
         
         Pierre GRAMEGNA